**Tenk Községi Önkormányzat Képviselő-testületének**

**15/2013.(XII.20.) önkormányzati rendelete**

**A szociális tűzifa támogatásról**

Tenk Községi Önkormányzat Képviselő-testülete, a szociális igazgatásról és szociális ellátásokról szóló, 1993. évi III. törvény 10.§ (1) bekezdésében biztosított felhatalmazás alapján a Magyarország helyi önkormányzatairól szóló, 2011. évi CLXXXIX. törvény 13.§ (1) bekezdés 8. pontjában foglalt feladatkörében eljárva, a következőket rendeli el:

**1.§**

E rendelet alkalmazásában:

1. *háztartás*: a szociális igazgatásról és szociális ellátásokról szóló 1993. évi III. törvény (*továbbiakban*: az Szt.) szerinti háztartás,
2. *jövedelem*: az Szt. szerinti jövedelem,
3. vagyon: az Szt. szerinti vagyon.

**2.§**

(1) Tenk Községi Önkormányzat Képviselő-testülete, a helyi önkormányzatok szociális célú tűzifavásárláshoz kapcsolódó kiegészítő támogatásáról szóló, 57/2013. (X.4.) BM rendelet alapján, természetbeni ellátásként, legfeljebb 5 m3 természetben nyújtott (tűzifa-) támogatást biztosít, az e rendeletben meghatározottak alapján, szociálisan rászorulónak minősülő, Tenk községben lakó- vagy tartózkodási hellyel rendelkező magánszemélyeknek.

(2) A Képviselő-testület az ellátás megállapításával, elutasításaival kapcsolatos jogköreit, átruházza a polgármesterre.

(3) Egy háztartásban legfeljebb egy fő részesülhet az e rendelet szerinti ellátásban.

**3.§**

(1) Szociálisan rászoruló az, akinek háztartásában az egy főre jutó jövedelem nem éri el az e rendelet kihirdetésekor hatályos öregségi nyugdíj legkisebb összegének 200%-át, egyedül élő esetén a 300%-át, vagyonnal nem rendelkezik

*és lakásának fűtését, fatüzelésre alkalmas tüzelőberendezéssel biztosítja.*

(2) A szociálisan rászorulók között előnyt élvez, aki a kérelem benyújtásakor

a) aktív korúak ellátásában

 b) időskorúak járadékában  
vagy

c) lakásfenntartási támogatásban részesül.

(3) Szociális célú tűzifa támogatás rendkívüli élethelyzetére tekintettel méltányosságból is megállapítható.

**4.§**

(1) A tűzifa-támogatás megállapítás iránti kérelmeket, az e rendelet 1. melléklete szerinti nyomtatványon, 2014. január 31. napjáig lehet benyújtani az Átányi Közös Önkormányzat Hivatal Tenki Kirendeltségéhez.

(2) A kérelemhez csatolni kell, a pénzbeli és természetbeni szociális ellátások igénylésének és megállapításának, valamint folyósításának részletes szabályairól 63/2006. (III.27.) Korm. rendelet 1. számú melléklete szerinti vagyonnyilatkozatot, valamint a háztartásban élők egy hónapnál nem régebbi jövedelemigazolásait.

**5. §.**

Ez a rendelet a kihirdetését követő napon lép hatályba, 2014. március 31. napján hatályát veszti.

Tenk, 2013. december 16.

Szopkó Tamás Dányiné Szórád Ibolya

polgármester jegyző

**Záradék:**

Kihirdetve: 2013. december 20.

Dányiné Szórád Ibolya

jegyző

**1. melléklet 15/2013.(XII.20.) önkormányzati rendelethez**

**KÉRELEM**

***I. Személyi adatok***

1. A kérelmező személyre vonatkozó adatok:

Neve: ........................................................................................................................................

Születési neve: ........................................................................................................................................

Anyja neve: ........................................................................................................................................

Születés helye, ideje: ……….............................................................................................................................

Lakóhely: \_ \_ \_ \_ irányítószám .........................település

.......................................................................... utca/út/tér .............. házszám ............

Tartózkodási hely: \_ \_ \_ \_ irányítószám .........................település

.......................................................................... utca/út/tér .............. házszám ............

Társadalombiztosítási Azonosító Jele: \_ \_ \_ - \_ \_ \_ - \_ \_ \_

2. Kérelmezővel közös háztartásában élők száma: ............ fő.

3. Kérelmező háztartásában élők személyi adatai:

|  |  |  |
| --- | --- | --- |
| Név | Születési helye, ideje | Anyja neve |
|  |  |  |
|  |  |  |
|  |  |  |
|  |  |  |
|  |  |  |

4. Kijelentem, hogy a kérelem benyújtásának időpontjában,

a.) aktív korúak ellátásában,

b.) időskorúak járadékában,

c.) lakásfenntartási támogatásban részesülök. (A megfelelő aláhúzandó!)

***II. Jövedelmi adatok***

A kérelmező, valamint a vele közös háztartásban élő személyeknek a havi jövedelme forintban:

|  |  |  |  |  |  |  |  |
| --- | --- | --- | --- | --- | --- | --- | --- |
|  | A | B | C | | | | |
|  | A jövedelem típusa | Kérelmező | A kérelmezővel közös háztartásban élő további  személyek | | | | |
| 1. | Munkaviszonyból és más foglalkoztatási jogviszonyból származó ebből: közfoglalkoztatásból származó |  |  |  |  |  |  |
| 2. | Társas és egyéni vállalkozásból, őstermelői, illetve szellemi és más önálló tevékenységből származó |  |  |  |  |  |  |
| 3. | Táppénz, gyermekgondozási támogatások |  |  |  |  |  |  |
| 4. | Nyugellátás és egyéb nyugdíjszerű rendszeres szociális ellátások |  |  |  |  |  |  |
| 5. | Önkormányzat, járási hivatal és munkaügyi szervek által folyósított ellátások |  |  |  |  |  |  |
| 6. | Egyéb jövedelem |  |  |  |  |  |  |
| 7. | Összes jövedelem |  |  |  |  |  |  |

***III. Nyilatkozatok***

Felelősségem tudatában kijelentem, hogy

- életvitelszerűen a lakóhelyemen vagy a tartózkodási helyemen élek\*   
(a megfelelő rész aláhúzandó),

- a közölt adatok a valóságnak megfelelnek,

- az általam- jelen kérelmemben feltüntetett lakás- fűtését, fatüzelésre alkalmas tüzelőberendezéssel biztosítom.

Tudomásul veszem, hogy a kérelemben közölt jövedelmi adatok valódiságát, a szociális igazgatásról és a szociális ellátásokról szóló, 1993. évi III. törvény 10. §-ának (7) bekezdése alapján, a szociális hatáskört gyakorló szerv - a NAV

hatáskörrel és illetékességgel rendelkező adóigazgatósága útján - ellenőrizheti.

Hozzájárulok a kérelemben szereplő adatoknak a szociális igazgatási eljárás során történő felhasználásához.

Dátum: ………………………………….

…………………………………………. ……………………………………………

kérelmező aláírása háztartás nagykorú tagjainak aláírása